钦定古今图书集成/方舆汇编/职方典/第1260卷 > 陵墓附
## 钦定古今图书集成/方舆汇编/职方典/第1260卷 > 陵墓附

本府。〈武陵县附郭。〉

虞善卷墓　，在善卷村。

《春秋》楚平王墓　在汉寿城，即伍子胥所掘，上有子胥亭。

春申君墓　按《明一统志》：在府城开元寺，葬楚春申君黄歇。唐杜牧诗：“烈士思酬国士恩，春申谁与快冤魂。三千宾客总珠履，欲使何人杀李园。”

龚元之墓　按：《明一统志》在武陵县南。元之，晋征士。

桃源县陵墓无考

龙阳县

宋征士周德元墓　在县南梅溪。

方伯李清墓　在县南放生池侧，建有石坊。封郎中李思文墓　，在县东。

知府丁应宾墓　在县南六十里长仑铺路右。赠布政史与禄墓　、太常卿史赞舜墓　俱在县西陡门湖。

司李青宗益墓　，在县西南潭明寺左。

知县刘守谦墓　在县南毓德铺白马庙旁。都御史袁鲸墓　在县南铁山冲。

员外曾寿贵墓　在县南毓德铺断堤口。。